Slovakkia president Ivan Gasparovic tegi  pühapäeval peaminister Robert Ficole, kelle vasakpoolne erakond SMER sai parlamendivalimistel enim hääli, ülesandeks üritada valitsus moodustada.Laupäeval toimunud valimistel said parlamendis enamuse paremtsentristlikud opositsiooniparteid, kel on märksa paremad väljavaated valitsus kokku saada. Ficoga nad aga koostööd teha ei soovi. See tähendab, et lisaks Soomele võib naispeaministri saada ka Slovakkia. Paremerakondade koalitsioonivalitsuse juhiks saab ilmselt sotsioloogiharidusega Iveta Radicova.